aristoteles-et-corpus-aristotelicum.ethica-nicomachea 7.8
ἔστι δʼ ὁ μὲν ἀκόλαστος , ὥσπερ ἐλέχθη , οὐ μεταμελητικός · ἐμμένει γὰρ τῇ προαιρέσει · ὁ δʼ ἀκρατὴς μεταμελητικὸς πᾶς . διὸ οὐχ ὥσπερ ἠπορήσαμεν , οὕτω καὶ ἔχει , ἀλλʼ ὃ μὲν ἀνίατος ὃ δʼ ἰατός · ἔοικε γὰρ ἡ μὲν μοχθηρία τῶν νοσημάτων οἷον ὑδέρῳ καὶ φθίσει , ἡ δʼ ἀκρασία τοῖς ἐπιληπτικοῖς · ἣ μὲν γὰρ συνεχὴς ἣ δʼ οὐ συνεχὴς πονηρία . καὶ ὅλως δʼ ἕτερον τὸ γένος ἀκρασίας καὶ κακίας · ἡ μὲν γὰρ κακία λανθάνει , ἡ δʼ ἀκρασία οὐ λανθάνει . αὐτῶν δὲ τούτων βελτίους οἱ ἐκστατικοὶ ἢ οἱ τὸν λόγον ἔχοντες μέν , μὴ ἐμμένοντες δέ · ὑπʼ ἐλάττονος γὰρ πάθους ἡττῶνται , καὶ οὐκ ἀπροβούλευτοι ὥσπερ ἅτεροι · ὅμοιος γὰρ ὁ ἀκρατής ἐστι τοῖς ταχὺ μεθυσκομένοις καὶ ὑπʼ ὀλίγου οἴνου καὶ ἐλάττονος ἢ ὡς οἱ πολλοί . ὅτι μὲν οὖν κακία ἡ ἀκρασία οὐκ ἔστι , φανερόν ( ἀλλὰ πῇ ἴσως ) · τὸ μὲν γὰρ παρὰ προαίρεσιν τὸ δὲ κατὰ τὴν προαίρεσίν ἐστιν · οὐ μὴν ἀλλʼ ὅμοιόν γε κατὰ τὰς πράξεις , ὥσπερ τὸ Δημοδόκου εἰς Μιλησίους Μιλήσιοι ἀξύνετοι μὲν οὐκ εἰσίν , δρῶσιν δʼ οἷάπερ ἀξύνετοι , καὶ οἱ ἀκρατεῖς ἄδικοι μὲν οὐκ εἰσίν , ἀδικήσουσι δέ . ἐπεὶ δʼ ὃ μὲν τοιοῦτος οἷος μὴ διὰ τὸ πεπεῖσθαι διώκειν τὰς καθʼ ὑπερβολὴν καὶ παρὰ τὸν ὀρθὸν λόγον σωματικὰς ἡδονάς , ὃ δὲ πέπεισται διὰ τὸ τοιοῦτος εἶναι οἷος διώκειν αὐτάς , ἐκεῖνος μὲν οὖν εὐμετάπειστος , οὗτος δὲ οὔ · ἡ γὰρ ἀρετὴ καὶ μοχθηρία τὴν ἀρχὴν ἣ μὲν φθείρει ἣ δὲ σῴζει , ἐν δὲ ταῖς πράξεσι τὸ οὗ ἕνεκα ἀρχή , ὥσπερ ἐν τοῖς μαθηματικοῖς αἱ ὑποθέσεις · οὔτε δὴ ἐκεῖ ὁ λόγος διδασκαλικὸς τῶν ἀρχῶν οὔτε ἐνταῦθα , ἀλλʼ ἀρετὴ ἢ φυσικὴ ἢ ἐθιστὴ τοῦ ὀρθοδοξεῖν περὶ τὴν ἀρχήν . σώφρων μὲν οὖν ὁ τοιοῦτος , ἀκόλαστος δʼ ὁ ἐναντίος . ἔστι δέ τις διὰ πάθος ἐκστατικὸς παρὰ τὸν ὀρθὸν λόγον , ὃν ὥστε μὲν μὴ πράττειν κατὰ τὸν ὀρθὸν λόγον κρατεῖ τὸ πάθος , ὥστε δʼ εἶναι τοιοῦτον οἷον πεπεῖσθαι διώκειν ἀνέδην δεῖν τὰς τοιαύτας ἡδονὰς οὐ κρατεῖ · οὗτός ἐστιν ὁ ἀκρατής , βελτίων ὢν τοῦ ἀκολάστου , οὐδὲ φαῦλος ἁπλῶς · σῴζεται γὰρ τὸ βέλτιστον , ἡ ἀρχή . ἄλλος δʼ ἐναντίος , ὁ ἐμμενετικὸς καὶ οὐκ ἐκστατικὸς διά γε τὸ πάθος . φανερὸν δὴ ἐκ τούτων ὅτι ἣ μὲν σπουδαία ἕξις , ἣ δὲ φαύλη .
Lemmas: εἰμί δέ ὁ μέν ἀκόλαστος , ὥσπερ λέγω , οὐ μεταμελητικός · ἐμμένω γάρ ὁ προαίρεσις · ὁ δέ ἀκρατής μεταμελητικός πᾶς . διό οὐ ὥσπερ ἀπορέω , οὕτως καί ἔχω , ἀλλά ὁ μέν ἀνίατος ὁ δέ ἰατός · ἔοικα γάρ ὁ μέν μοχθηρία ὁ νόσημα οἷος ὕδερος καί φθίσις , ὁ δέ ἀκρασία ὁ ἐπιληπτικός · ὁ μέν γάρ συνεχής ὁ δέ οὐ συνεχής πονηρία . καί ὅλος δέ ἕτερος ὁ γένος ἀκρασία καί κακία · ὁ μέν γάρ κακία λανθάνω , ὁ δέ ἀκρασία οὐ λανθάνω . αὐτός δέ οὗτος ἀγαθός ὁ ἐκστατικός ἤ ὁ ὁ λόγος ἔχω μέν , μή ἐμμένω δέ · ὑπό ἐλαχύς γάρ πάθος ἡσσάομαι , καί οὐ ἀπροβούλευτος ὥσπερ ἕτερος · ὅμοιος γάρ ὁ ἀκρατής εἰμί ὁ ταχύς μεθύσκω καί ὑπό ὀλίγος οἶνος καί ἐλαχύς ἤ ὡς ὁ πολύς . ὅτι μέν οὖν κακία ὁ ἀκρασία οὐ εἰμί , φανερός ( ἀλλά πῇ ἴσως ) · ὁ μέν γάρ παρά προαίρεσις ὁ δέ κατά ὁ προαίρεσις εἰμί · οὐ μήν ἀλλά ὅμοιος γε κατά ὁ πρᾶξις , ὥσπερ ὁ Δημόδοκος εἰς Μιλήσιος Μιλήσιος ἀσύνετος μέν οὐ εἰμί , δράω δέ οἷος ἀσύνετος , καί ὁ ἀκρατής ἄδικος μέν οὐ εἰμί , ἀδικέω δέ . ἐπεί δέ ὁ μέν τοιοῦτος οἷος μή διά ὁ πείθω διώκω ὁ κατά ὑπερβολή καί παρά ὁ ὀρθός λόγος σωματικός ἡδονή , ὁ δέ πείθω διά ὁ τοιοῦτος εἰμί οἷος διώκω αὐτός , ἐκεῖνος μέν οὖν εὐμετάπειστος , οὗτος δέ οὐ · ὁ γάρ ἀρετή καί μοχθηρία ὁ ἀρχή ὁ μέν φθείρω ὁ δέ σῴζω , ἐν δέ ὁ πρᾶξις ὁ ὅς ἕνεκα ἀρχή , ὥσπερ ἐν ὁ μαθηματικός ὁ ὑπόθεσις · οὔτε δή ἐκεῖ ὁ λόγος διδασκαλικός ὁ ἀρχή οὔτε ἐνταῦθα , ἀλλά ἀρετή ἤ φυσικός ἤ ἐθιστός ὁ ὀρθοδοξέω περί ὁ ἀρχή . σώφρων μέν οὖν ὁ τοιοῦτος , ἀκόλαστος δέ ὁ ἐναντίος . εἰμί δέ τις διά πάθος ἐκστατικός παρά ὁ ὀρθός λόγος , ὅς ὥστε μέν μή πράσσω κατά ὁ ὀρθός λόγος κρατέω ὁ πάθος , ὥστε δέ εἰμί τοιοῦτος οἷος πείθω διώκω ἀνέδην δέω ὁ τοιοῦτος ἡδονή οὐ κρατέω · οὗτος εἰμί ὁ ἀκρατής , ἀγαθός εἰμί ὁ ἀκόλαστος , οὐδέ φαῦλος ἁπλῶς · σῴζω γάρ ὁ ἀγαθός , ὁ ἀρχή . ἄλλος δέ ἐναντίος , ὁ ἐμμενετικός καί οὐ ἐκστατικός διά γε ὁ πάθος . φανερός δή ἐκ οὗτος ὅτι ὁ μέν σπουδαῖος ἕξις , ὁ δέ φαῦλος .